Vritet autori i dy sulmeve në Kopenhagë
Në dy sulmet e djeshme me armë në Kopenhagë u vranë dy civilë dhe u plagosën pesë policë
Policia daneze hapi zjarr dhe vrau në orët e para të ditës së sotme personin e dyshuar për vrasjen e dy personave në Kopenhagë që nga e shtuna, në një akt që kryeministrja e vendit e quajti “një sulm cinik terrorist kundër Danimarkës”. Autoritetet thanë se personi që nuk është identifikuar publikisht, u vra pasi happi zjarr ndaj oficerëve në një stacion treni. Zyrtarët thonë se nuk ka prova që sugjerojnë përfshirjen e personave të tjerë në sulmet e djeshme me armë, që kishin si objektiv një takim mbi lirinë e shprehjes që po mbahej në një lokal dhe sinagogën kryesore të Kopenhagës. tha Torben Molgaard Jensen, Kryeinspektori i policisë në Kopenhagë Në sulmin e parë, një person i armatosur me një armë automatike vrau një person dhe plagosi tre policë në një takim mbi lirinë e shprehjes. Kryeministrja daneze Helle Thorning-Schmidt e quajti sulmin ndaj kafenesë një sulm terrorist. Karikaturisti suedez Lars Vilks duket se ishte objektiv i sulmit ndaj kafenesë. Ai është i njohur për vizatimet e tij satirike provokuese, duke përfshirë një karikaturë të vitit 2007 ku portetizohej Profeti Muhamed me trupin e një qeni. Ai nuk u lëndua në këtë incident. Një vullnetar hebre që bënte roje u vra dhe dy policë u plagosën disa orë më vonë gjatë një sulmi mbi sinagogën kryesore të Kopenhagës. tha Peter Tyrrestrup. Policia sot qëlloi për vdekje një të dyshuar pasi ai hapi zjarr ndaj oficerëve të policisë në një lagje ku policia kishte vënë një ndërtesë nën vëzhgim. Asnjë polic nuk u plagos gjatë këtij shkëmbimi me armë zjarri.